जिसलै घर पुज्जा तां आंऊं सिद्धा अटारी उप्पर जाई बेठा ते बड़े चिरा तोड़ी उत्थें बेठे दा आंऊं समझा नेईं आई सकने आले अत्याचार दे उनें सबनें मौकें गी चेता करदा रेआ जिनें गी में अपनी निक्की सारी बरेसा च दिक्खी लैता स। खासकरी सारापूल दे उस गिट्ठ-मिठे सपाही दा चेता ते आक्खो जियां मेरे दिला-दमाका उप्पर बनकी गै गेदा होऐ। जियां सच्चें-मुच्चें दा ओ सपाही मेरे सामने खड़ोते दा मिगी पुच्छा दा हा—